Ferðaþjónustan í Eþíópíu kynnir sér uppbyggingu hérlendis Seleshi Girma og Skarphéðinn Berg Steinarsson ferðamálastjóri undirrita viljayfirlýsingu um samstarf á milli Ferðamálastofu og Tourism Ethiopia . Samstarf við Alþjóðabankann Heimsóknin var hluti af samstarfsverkefni stjórnvalda í Eþíópíu og International Finance Corporation ( IFC ) , einnar af stofnunum Alþjóðabankans . Fengu kynningar víða Í eþíópíska hópnum voru m.a. fulltrúar frá stjórnsýslu ríkis og borgar , Tourism Ethiopia , Ethiopian Airlines , flugvallarins í Addis Ababa , samtaka ferðaþjónustunnar auk fulltrúa IFC . Hópurinn fékk ítarlegar kynningar á starfsemi Ferðamálastofu , Icelandair og Isavia auk kynninga frá Íslandsstofu , Lögreglunni á Keflavíkurflugvelli , Bláa Lóninu , Íslenska Ferðaklasanum , Hellisheiðarvirkjun , Landnámssetrinu í Borgarnesi , Friðheimum , SAF , Icelandair Hotels , Gagarín , Reykjavik Geothermal og Mountaineers of Iceland . Áhugi á stop-over módelinu Ein ástæða heimsóknarinnar var áhugi á stopover-líkaninu , sem hefur verið notað um áratuga skeið í uppbyggingu og markaðssetningu ferðaþjónustunnar hérlendis sem tenging á milli Evrópu og N-Ameríku . Flugvöllurinn í Addis Ababa er þriðji stærsti flugvöllur Afríku og aðalstarfsstöð Ethiopian Airlines , stærsta flugfélags Afríku . Því gæti stopover-líkanið hentað vel til frekari uppbyggingar ferðaþjónustu í Eþíópíu . Kynnisferð um Suður - og Vesturland Þá gafst einnig tími til þess að sýna gestum okkar nokkrar af helstu perlum Borgarfjarðar og Suðurlands og voru þeir himinlifandi yfir því , sem fyrir augu bar . Eftirminnileg var t.d. heimsókn á eþíópíska veitingastaðinn Minilik á Flúðum , þar sem að boðið var upp á kaffi með hefðbundnu , eþíópísku sniði en kaffið er jú upprunnið í Eþíópíu . Meðfylgjandi myndir voru teknar í heimsókninni . Sendinefndin í heimsókn hjá Ferðamálastofu . Með á myndinni eru Skarphéðinn Berg Steinarsson ferðamálastjóri og Snorri Valsson , verkefnastjóri hjá Ferðamálastofu , sem hafði veg og vanda af skipulagningu heimsóknarinnar . Komið var við hjá Geysi í Haukadal . Í heimsókn á eþíópíska veitingastaðinn Minilik á Flúðum .